BSC-LT/ACAData huggingface dataset:
[ca] El projecte Utilitat d'integració i SmokeTesting per l'equip de 3D FusionJet d'HP presenta el desenvolupament d'una aplicació web per ajudar a millorar tots els procediments de les proves de tipus Smoke Test dels departaments de testing de l'empresa Hewlett Packard. Funciona com a planiﬁcador, eina de reporting, generador d'informes i de visualització de resultats. Aquest projecte ha estat pensat amb caràcter especíﬁc per a l'empresa cobrint necessitats relacionades amb les metodologies de desenvolupament que es fan servir. Pretén substituir les eines antigues que endarrereixen els processos de testing, millorant la productivitat del personal relacionat amb el cicle de vida dels tests, facilitant la planiﬁcació, millorant la qualitat dels tests executats i oferint informació detallada de gran interès per a l'empresa.

[en] The project Utilitat d'integració i SmokeTesting per l'equip de 3D FusionJet from HP illustrates the development of a web application which focuses on enhancing the procedures of the Smoke Tests and Quality Assurance tests from the test departments of the company Hewlett Packard. It works as a test planner, a reporting tool with the ability to generate reports and as a reviewer of the results. This project has been developed speciﬁcally for the company, covering the necessities related to the speciﬁc methodologies followed by their development guidelines. This application aims to replace the legacy tools used that delay the test processes, increasing the productivity of the personnel related to the test lifecycle, with a better scheduler, improving the test quality and offering detailed information of great interest for the company.
[ca] Els mitjans audiovisuals, a més de ser el mitjà d?informació de massa més universal són considerats una prolongació de les nostres facultats físiques i psíquiques. Capaços de captar l?emoció humana no continguda en el significat propi de les paraules, sinó com un tot global: to, mímica, gestos i postures. De tota manera, els nostres hàbits, el pessimisme en relació amb binomi esforç-fracàs o la falta de polítiques adients no ens fan pensar-hi com un material i mètode adient per a desenvolupar la tasca de transmissió científica (docent i de recerca). Aquest petit assaig pretén trencar amb el pessimisme de molts i, alhora, animar d?altres per a fer servir aquesta important eina de treball científic. En aquest assaig es donen les pautes necessàries per a realitzar una producció audiovisual de qualitat. Part de la bibliografia inclosa pretén ser útil, en molt casos, per a aprofundir en aspectes tècnics, com ara el desenvolupament del guió o l?ús correcte dels mitjans audiovisuals.

[en] The audio-visuals (AV), the most universal mass medium, are considered as an extension of our physical and psychical faculties. Able to capture human emotions, they do not express by words but by the pitch, gestures, facial expression and body language. How is it possible that such an important medium has not be taken into account as a common channel of scientific communication? The answer could be: it does not form part of our habits, there is some pessimism about its productivity and there is a lack of policies to stimulate its use. The authors think that AV are an important tool to be used for science communication and research. This assay aims to be a small contribution to encourage people to use AV and also to give them some guidelines about how to do the script and the production. Moreover, it also includes references of some specific books for people who want to deepen in technical aspects (script and production).
[ca] Aquest treball d'investigació analitza la publicitat audiovisual dirigida a infants i adolescents. L'objecte d'estudi en concret és el mesurament dels valors i les càrregues de valor, que es transmeten a través d'anuncis de televisió emesos durant la campanya de Nadal de l'any 2013. L'anàlisi dels valors l'ha realitzat dos grups de subjectes d'edats diferents, aplicant una eina d'avaluació mitjançant uns càlculs estadístics, a través d'un test de valors, ideat i creat, pel Laboratori d'Anàlisi Instrumental de la Comunicació de la Universitat Autònoma de Barcelona. Aquest estudi ha permès obtenir uns resultats que obren noves línies d'investigació futures.

[en] This research work analyses audiovisual advertising addressed to children and teenagers. The aim of this study is to measure the values and its loads transmitted through TV ads that were broadcasted during the Christmas period of 2013. The analyses of the values were carried out by two groups of subjects of different ages. They used an assessment tool based on statistical calculations from a test of reception created by the Laboratori d'Anàlisi Instrumental de la Comunicació of the Universitat Autònoma de Barcelona. The results of this project makes it possible to open new research lines in the future.
[ca] La robòtica és un dels eixos centrals del PEC de l'Escola Carme Auguet, que vertebra les propostes curriculars de diferents àrees, a tots els nivells. Des de 2012, hem estat concretant una proposta pedagògica en aquest àmbit i aquest camí ens ha portat a passar de "fer robòtica" a "treballar el pensament computacional".

[en] Robotics is one of the central pillars of the PEC (Centre's Educational Project) of the Carme Auguet School, which coordinates curricular proposals of different areas, at all levels. Since 2012, we have been developing an educational proposal in this field which has brought us from working on robotics to working on computational thinking.
[ca] El constant canvi en l'àmbit tecnològic ha portat a una expansió sense precedents d'aplicacions d'entreteniment, generant un desafiament en seleccionar contingut en un panorama saturat. Aquest article representa un projecte destinat a desenvolupar una aplicació web que té com a objectiu simplificar la cerca de pel·lícules, centrant-se en les preferències de l'usuari. Al llarg de l'article, s'exploren els objectius i funcions clau de l'aplicació, detallant la metodologia i tecnologies seleccionades, amb especial èmfasi en l'optimització del codi per millorar el temps de resposta. Es presenten els resultats obtinguts fins al moment i se'n treuen conclusions. Per a la implementació de recomanacions personalitzades, es consideren biblioteques com TensorFlow.js, juntament amb l'ús de la matriu usuari-element per a l'anàlisi de recomanacions, emprant algoritmes com la descomposició de valors singulars (SVD), similitud del cosinus i Autoencoders. L'arquitectura es desplega en un entorn de servidor Node.js, utilitzant tecnologies com Express.js per manejar les sol·licituds HTTP, a més s'aprofiten bases de dades NoSQL per emmagatzemar, gestionar la informació i s'inclou una API per facilitar l'accés extern a la funcionalitat de l'aplicació

[en] The constant change in the technological landscape has led to an unprecedented expansion of entertainment applications, generating a challenge when selecting content in a saturated landscape. This article represents a project aimed at developing a web application that aims to simplify the search for movies, focusing on user preferences. Throughout the article, the key objectives and functions of the application are explored, detailing the methodology and selected technologies, with a special emphasis on optimizing the code to improve response time. The results obtained so far are presented, and conclusions are drawn. For the implementation of personalized recommendations, libraries such as TensorFlow.js are considered, along with the use of the user-item matrix for recommendation analysis, employing algorithms such as Singular Value Decomposition (SVD), Cosine similarity and Autoencoders. The architecture is deployed in a Node.js server environment, utilizing technologies such as Express.js to handle HTTP requests, and taking advantage of NoSQL databases to store, manage information, and includes an API to facilitate external access to the application's functionality.
[ca] Aquest document pretén analitzar el procés de creació d'una Xarxa de cures al Vallès occidental i donar a conèixer diferents propostes per tal de millorar la corresponsabilitat i la intercooperació entre diferents agents clau dins de l'àmbit de les cures. Per això primer s'aborda un marc teòric i situem el context a partir de la prova pilot i el procés de Sant Cugant, per després analitzar a través de diferents entrevistes a agents clau, quines accions i iniciatives s'estan portant a terme al territori. (Ateneu Cooperatiu Vallés occidental, Comunalitats Montcada, Ripollet, Terrassa i Tècnic ESS de Sant Cugat)

[en] This document aims to analyze the process of creating a Care Network in Vallès Occidental and to present different proposals to improve the shared responsibility and inter-cooperation among key agents in the field of care. Therefore, we first address a theoretical framework and situate the context based on the pilot test and the process in Sant Cugat, and then analyze through different interviews with key agents what actions and initiatives are being carried out in the territory. (Cooperative Ateneu Vallès Occidental, Montcada Communalities, Ripollet, Terrassa, and ESS Technician from Sant Cugat)
[ca] La tesi parteix d'una anàlisis pormenoritzada dels tres protagonistes de l'activitat museística, centrada en els museus d'art: el museu, la figura del professional en i per al museu i la seva formació. Partint de la definició de museu que ha donat l'International Council of Museums, ICOM, es revisen les funcions i finalitats del museu actual i la necessitat que tenen als desafiaments de la nostra època. L'estudi passa per delimitar les àrees de treball en les que es desenvolupen els professionals que treballen en museologia, els seus perfils professionals i una redefinició de les àrees que el museu del segle XXI planteja. Una tercera part de l'estudi central de la tesi és el capítol destinat a la formació d'aquests professionals presents i futurs, la seva capacitació, estudis universitaris i entitats que imparteixen la formació. L'objetiu de la tesi és establir un marc d'acció amb el desanvolupament d'un model pedagògic que vinculi la universitat i l'àmbit professional on es dissenya un model de màster presencial en museologia de duració biannual dins del context de l'Espai Europeu d'Educació Superior.

[en] The thesis starts with a detailed analysis of the three main characters in the museum's activity: the museum, the professional in and for the museum, and its training. Taking into account the museum definition of the International Council of Museums (ICOM), this thesis revises the functions and purposes of the current museum and the challenges it has nowadays. The assignment defines the working areas in which the museum's professional works and their professional profile. In addition, it shows a redefinition of the different areas for the next century museum. The third and central chapter is devoted to the training of the current and future professionals. It is important to know their capacity, University degrees and centres where museum studies are taught. The aim it to set up an action plan to develop a pedagogical model that links the University and the professional ambit. The result is a design of a classroom Master's Degree for two years in the context of the European Space of Superior Education.
[ca] Aquest article té com a objectiu investigar el procés de transició acadèmica i laboral dels estudiants del màster en Educació de dues universitats brasileres -la Universitat de Desenvolupament de Santa Catarina i la Universitat de la Vall d'Itajaí- quant al perfil de l'alumnat, els factors motivadors per a l'elecció del màster i les expectatives dels estudiants quant a la formació i les oportunitats laborals. La recollida de dades es va realitzar mitjançant l'aplicació d'un qüestionari. Per a l'elecció dels estudis de màster es van identificar com a factors de motivació els requisits del mercat laboral i la persecució d'una carrera acadèmica, així com la millora i la redirecció de la trajectòria professional. El text conclou dient que el principal benefici de la realització del màster per als estudiants és la relació establerta amb els companys i l'ascens professional aconseguit per obtenir el títol corresponent. No obstant això, la majoria d'aquests alumnes ha pensat abandonar els estudis alguna vegada, a causa de la demanda i la pressió per producció acadèmica. Tot i així, els enquestats assenyalen que el màster és una etapa fonamental per a la seva formació i també un mitjà per realitzar-se professionalment.

[en] The aim of this article is to investigate the academic and labor transition process of students in master's degree programs in education at two Brazilian universities: Universidade do Desenvolvimento de Santa Catarina and Universidade do Vale do Itajaí. To this end, student profiles, the factors that motivate them to choose the program, and their expectations regarding training and labor opportunities are explored. Data were collected by means of a questionnaire with open and closed questions. In both groups, labor market requirements, pursuing an academic career, and improving and reorienting career paths were identified as motivating factors for entering the master's programs. Based on the survey data, it is concluded that relationships with colleagues and professional growth were the main benefits of completing the degree. However, the majority of students considered dropping out at some point due to the demanding requirements of the courses. Even so, the respondents indicated that the master's degree is an essential stage of their training and a means to achieving professional fulfillment.
[ca] En aquest article es fa un estudi experimental del tipus de processament mental del ritme en el missatge audiovisual. Davant de les dificultats per poder manipular l'estímul sense alterar cap altra variable, se'n fa una definició operativa i es busca un cas paradigmàtic adaptat a la definició. Concretament, es defineix el ritme en el missatge audiovisual com "el nombre de plans per unitat de temps", la qual cosa és congruent amb les definicions teòriques del concepte de cicle en la imatge i la quantitat d'informació per unitat de temps en la música. D'aquesta manera, s'escull un spot el primer pla del qual es repeteix quatre vegades. Quatre versions addicionals amb cicles de 5, 6, 7 i 8 plans han estat creades utilitzant l'original repetidament en el mateix període de temps. Això s'ha aconseguit mitjançant l'escurçament successiu de frames al final del pla. A partir d'aquí, s'aplica el mètode dels límits i el mètode dels ajustaments (segons la psicofísica de Fechner) per comprovar la sensibilitat a l'estímul "ritme" del target de l'spot.

[en] In this article, a research experiment was done on the type of mental processing that applies to rhythm in an audiovisual message. By considering the difficulties in manipulating the stimuli without altering any other variable, a working definition of rhythm is established and a paradigmatic case study for this definition is investigated. Specifically, the rhythm in the audiovisual message is defined as the number of shots per unit of time, which is congruent with both theoretical definitions: the concept of cycle within image analysis and the amount of information per unit of time in music. Thus, a TV advertisement was selected whose first shot was repeated four times. Four additional versions with cycles of 5, 6, 7 and 8 shots were created using the original one repeated within the same period of time. This was achieved by means of cutting frames successively at the beginning and end of the shot. Finally, the Method of Limits and the Method of Adjustment are applied (according to the psychophysics of Fechner) in order to prove the perceptual sensitivity of the TV advertisement's target towards the stimuli.
[ca] La present recerca explora la presència del català i del castellà en les parles dels japonesos residents a Catalunya. A partir de les dades recollides mitjançant entrevistes i observacions dels participants, s'ha comprovat que és força habitual que el contacte lingüístic dins aquesta població es produeixi en un sol mot, predominantment en castellà. En canvi, el català hi té molta menys presència, i el seu ús està limitat a determinats mots, sobretot relacionats amb elements distintius de la cultura catalana. Aquest fenomen es produeix pels factors següents: en primer lloc, el castellà s'interposa al català en la relació entre els japonesos i la societat catalana; en segon lloc, fonològicament parlant, el català conté alguns sons difícils de pronunciar per als japonesos; i, en tercer lloc, l'ús del català és poc habitual entre la població japonesa, els components de la qual s'abstenen en l'ús d'aquesta llengua per respectar l'homogeneïtat de comportament.

[en] This study explores the presence of the Catalan and Spanish languages in the discourses of the Japanese people living in Catalonia. Based on the data collected through interviews and participant observations, it has been found that it is quite common for language contact within this population to occur in a single word predominantly in Spanish. Catalan, on the other hand, has a much less significant presence compared with Spanish and the use of Catalan is limited to certain words particularly related to distinctive elements of Catalan culture. This phenomena occurs due to the following factors: firstly, Spanish forms part of the relation between Japanese citizens and Catalan society; secondly, from the phonologically standpoint, Catalan contains some sounds that are difficult for Japanese speakers to pronounce; and lastly, the use of Catalan is not very common amongst the Japanese population, which refrains from using this language to respect behavioral homogeneity.
[ca] La televisió és un aparell que gairebé tots tenim a casa nostra, i sovint els continguts que s'emeten en ella ens ajuden a construir una imatge (que pot ser errònia) sobre algunes realitats i col·lectius, com és en el cas dels col·lectius musulmans. En aquesta investigació s'analitza si les dones musulmanes perceben la Islamofòbia a la televisió espanyola i catalana, i s'estudien les seves apreciacions sobre la imatge que segons elles es transmet dels musulmans, per determinar si la TV catalana i espanyola és islamòfoba o no.

[en] Television is a device that almost everyone have at home, and its contents often contribute on building an image, that may be right or wrong, about some realities and collectives, as Muslim collectives. This research analyzes if Muslim women perceive Islamophobia on Spanish and Catalan television. Also their opinions about the image they think is transmitted about Muslims. In the end, this research wants to determine if Catalan and Spanish TV is Islamophobic or not.
[ca] El present treball constitueix una proposta de construcció i llançament d'un coet d'aigua i l'estudi experimental del tir parabòlic del mateix. El treball està dirigit a l'alumnat de 1r Batxillerat o 4t d'Educació Secundària de Física i Química i aporta material didàctic perquè el professorat pugui aprofitar aquest atractiu dispositiu.

[en] This paper is a proposal to build, launch and experimental study of oblique shot of a water rocket. The work is aimed at students of Secondary Education in Physics and Chemistry and provides educational materials for teachers to take advantage of this attractive device.
[ca] A la sèrie de televisió Fleabag (2016-2019) de Phoebe Waller-Bridge la protagonista homònima utilitza a l'espectador del programa com el seu principal confident mentre intenta seguir amb la seva vida després d'algunes tragèdies personals. La segona temporada de la sèrie segueix la seva història d'amor amb un sacerdot catòlic interpretat per Andrew Scott, la qual ha captivat per complet a l'audiència. Per tant, el present treball té com a objectiu determinar quins són els factors que fan que Fleabag s'enamori del sacerdot, fent possible aquesta història d'amor tan inusual.

[en] In the TV series Fleabag (2016-2019) by Phoebe Waller-Bridge the eponymous protagonist navigates the aftermath of some personal tragedies while using the show's viewer as her main confidante. The second season of the series follows her love story with a Catholic priest played by Andrew Scott, who is usually referred to as "The Priest" or the "Hot Priest" and has completely captivated the audience. Thus, the present dissertation aims to determine which are the factors that make Fleabag fall in love with the Priest, making this unusual story possible.
[ca] Aquest article en format de pregunta-resposta descriu les estratègies contemporànies de la didàctica de les ciències en l'escola secundària des de la perspectiva d'una professora AICLE. Inclou exemples breus de tasques rellevants a l'aula i en l'avaluació, estratègies d'ensenyament-aprenentatge, gèneres científics i lectures recomanades. Subscriu els enfocaments basats en la indagació tal i com "Menys és més," el constructivisme social, i el canvi conceptual, posant un particular èmfasi en la construcció del diàleg a l'aula a través del treball en grup de forma col·laborativa i cooperativa.

[en] This Q&A article discusses the didactics of teaching contemporary secondary-school science from the vantage point of a CLIL teacher, providing brief examples of relevant classroom and assessment tasks, teaching and learning strategies, scientific genres and recommended readings. Advocated inquiry-oriented approaches include "Less is more", social constructivism, and conceptual change, with special importance given to the promotion of classroom discourse through collaborative and cooperative group work.
[ca] Durant el procés de divisió cel·lular conegut com a meiosi, poden tenir lloc errors en la segregació cromosòmica, donant gàmetes amb un nombre erroni de cromosomes, que poden ser l'origen d'infertilitat masculina, avortaments espontanis o de descendència afectada. Aquest treball descriu, per primera vegada, la separació prematura de cromàtides germanes -ja detectada en oòcits- en la formació de gàmets masculins (espermatogènesi).

[en] During meiosis, errors in chromosome segregation lead to aneuploid gametes (with an erroneous number of chromosomes) which might result in male infertility, spontaneous abortions or affected offspring. This work describes for the first time in human spermatogenesis the premature separation of sister chromatids, previously detected in oocytes.
[ca] La complexa situació actual preocupa els operadors radiofònics, que, tot i que veuen augmentar les seves audiències, experimenten una reducció de la inversió publicitària, base del seu model de negoci. En aquestes circumstàncies poc favorables, han dedicat recursos humans i econòmics a desplegar la seva presència en diferents plataformes digitals. Per rendibilitzar esforços, la producció radiofònica adreçada als suports online es genera, majoritàriament, a partir dels continguts emesos per l'antena convencional. Aquest treball s'apropa als operadors per esbrinar com fan front als reptes que la crisi econòmica els planteja i per presentar les solucions que estan assajant en l'era digital.

[en] Today's complex situation is a source of concern for radio broadcasters who, although their audiences are growing, are witnessing a drop in advertising revenue, the basis of their business model. Given these adverse circumstances, their human and economic resources have been allocated to providing a presence on a range of digital platforms. In order to ensure a return from their efforts, radio production aimed at online supports is mostly generated from content produced for conventional broadcasting. This paper looks at the challenges posed for broadcasters by the economic crisis and how they are attempting to develop solutions in the digital era.